En eller (en fornorskning av engelske "points") er en innretning i jernbanesporet for å flytte et tog eller vogn over fra et spor til et annet. Tidligere var det gjerne en betjent ved jernbanestasjonen som var ansvarlig for å endre stiling på sporvekselen ved stasjonen, den som utførte denne funksjonen ble kalt «sporskifter». Med mulighet for fjernstyring av sporveksler (gjenstanden) fra stasjonens stillverk eller fra togledersentral har funksjonen sporskifter forsvunnet fra de fleste kommersielt drevne jernbaner i Norge. Det som er igjen av håndstilte sporveksler i togspor i dag (per 2024 Raumabanen og Solørbanen samt deler av Røros- og Nordlandsbanen) betjenes som regel av togekspeditøren på vedkommende stasjon. Sidespor på linjen betjenes av personalet på toget som har behov for å legge om en slik sporveksel.